
A Csányi Alapítvány Gyermekparlamentjének felhívása
E-sport bajnokság 2026/2027

Az előző évekhez hasonlóan az idén is megrendezésre kerül a Gyermekparlament által meghirdetett alapítványi E-sport bajnokság. 
Hogyan jelentkezhetsz?
Október 20-ig jelezd mentorod felé a részvételi szándékodat, és máris bekerültél a jelentkezők közé.
Hol és mikor fogsz játszani?
Az elődöntők a Közösségi Házakban zajlanak, ahonnan a Házak legjobbjai jutnak tovább a döntőbe, ami az Életút Fesztiválon kerül megrendezésre. 
Hogyan zajlik?
A verseny két csoportban zajlik, az egyik csoportban a B-s kóddal rendelkező általános iskolások, a másik csoportban a B-s kóddal rendelkező középiskolások és felsőoktatásban tanulók indulhatnak.  A versenyen egyéni indulók játszanak egymás ellen, korosztály szerinti véletlenszerű sorsolásban. A mérkőzések 6 perces félidőkkel zajlanak, kivéve a legvégső döntőt, ahol egy félidő 8 perces. A csapatokat mindenki kedve szerint választhatja, és az adott csapat összeállítását saját döntései szerint módosíthatja. A további részletekről mentorod fog tájékoztatni.
Addig is ragadd meg a konzolt, hogy a végén Te legyél a legjobb! Várunk!
Süle Boróka 
a Gyermekparlament elnöke

